લક્ષ્મીબહેન કહે છે કે પાંચ પેઢીને સુખી થતાં જોઈને હવે કોઈ ઈચ્છા નથી. મનુષ્ય જન્મ નસીબદારને મળે છે એટલે ભગવાનનો આભાર માનું છું. નાની વયે દુખ ભોગવ્યું પણ હવે કોઈ તકલીફ નથી. તેમના સ્વસ્થ અને લાંબા આયુષ્યનું રહસ્ય છે ઓછું ખાવું અને સતત મહેનત કરવી. આજે પણ તેઓ કોઈની મદદ વગર પોતાના કામ કરે છે. જમ્યા પછી તેમની ખુરશીનો ટેકો લઈને ઘરમાં ચાલે છે. તેઓ કહે છે કે સારી રીતે જીવવું હોય તો શરીરને બહુ લાડ લડાવવા નહીં.